கேள்வி: டைக்குவாண்டோ - வரலாறு என்பது என்ன?
பதில்: நவீன டைக்குவாண்டோ கலையை அறிமுகப்படுத்தியவர் ''சோய் ஹொங் ஹி (Choi Hong Hi'') என்னும் இராணுவ மேஜர் ஆவார். இவர் இரண்டாம் உலகப் போர் போது ஜப்பான் தற்காப்புக் கலைகளைக் கற்றுக் கொண்டார். கொரியாவில் அக்காலப்பகுதியில் பிரபலமாக விளங்கிய ''டைக்கியான்'' (taekyon) என்ற தற்காப்புக்கலையின் அடிப்படையில் புதிய முறைகளையும் புகுத்தி நவீன டைக்குவாண்டோவை ஏப்ரல் 11, 1955இல் அறிமுகப்படுத்தினார். கொரிய டைக்குவாண்டோ அமைப்பு (KTA) 1959 இல் அமைக்கப்பட்டது. அதே காலப்பகுதியில் இக்கலை ஐக்கிய அமெரிக்கா அறிமுகமானது. ஹொங் இந்த அமைப்பில் இருந்து விலகி தனியான சர்வதேச டைக்குவாண்டோ அமைப்பை 1966இல் ஆரம்பித்தார். 1973இல் உலக டைக்குவாண்டோ அமைப்பு உருவானது. 1988இல் சியோல் பின்னர் 1992இல் பார்சிலோனாவிலும் இடம்பெற்ற ஒலிம்பிக் போட்டிகளில் இது காட்சி விளையாட்டாக அறிமுகப்படுத்தப்பட்டது. பின்னர் 2000ம் ஆண்டில் சிட்னியில் இடம்பெற்ற ஒலிம்பிக் போட்டியில் முழுமையான போட்டியாக அறிமுகமானது.